Ιανουάριος  -  Μάρτιος  2020 


έκδοση  για  τον  πολιτισμό  και  την  ανάπτυξη 


«Α  δε  φυτέψει  ο  γέρος  ελιά,  που  θα  βρει  ο  νιος  να  κάνει  λάδι»;  έφτασε  η  ώρα 
να  φτιάξουμε  το  κράτος  μας!  Οι  παππούδες  των  παππούδων  μας  έκαναν 
την  αρχή  κι  από  σκλάβοι  γίναν  ελεύθεροι,  άνοιξαν  το  δρόμο.  Τα  εγγόνια 
τους,  οι  δικοί  μας  δηλαδή  παππούδες  με  τη  σειρά  τους  αγωνίστηκαν,  μάτω¬ 
σαν,  θυσιάστηκαν.  Έκαναν  λάθη;  Ναι!  Πάλεψαν  όμως  περισσότερο  απ'  ότι 
λάθεψαν.  Και  πάλεψαν  για  μας  Μας  παρέδωσαν  έτσι  το  μεγαλύτερο  αμιγώς 
ελληνικό  κράτος  της  μακραίωνης  ιστορίας  μας.  Εμείς  τώρα  πρέπει,  αφού 
διασφαλίσουμε  το  κράτος  των  παππούδων  μας,  να  κάνουμε  το  δικό  μας 
χρέος.  Να  φτιάξουμε  τον  πολιτισμό  μας.  Τον  δικό  μας  ελληνικό  πολιτισμό. 
Αυτή  είναι  και  η  αξία  της  ζώσας  ιστορίας  μας  να  γίνει  οδηγός  της  πολιτισμι¬ 
κής  μας  αναγέννησης.  Πολιτισμός  ζωντανός  όμως  που  να  βελτιώνει  αντά¬ 
μα  το  ζην  με  το  ευ  ζην.  Βελτίωση  άμεση  του  πρακτικού  βίου  αλλά  και  της 


ψυχικής  καλλιέργει- 
σώματος  μαζί  και 

ριφορά  παράλλη- 
μορφώνεται  από 

φορών  είναι  όμως 


αθήρ 


προόδου 


ας.  Ανύψωση  του 
του  πνεύματος, 
άνθρωποι  δεν  είναι 
χουν  άνθρωποι 
άξεστοι.  Υπάρχουν 
τους  αρέσει  να 
που  τους  αρέσει 
είναι  όμως  μόνο 
ανθρώπινη  συμπε- 

πολιτισμό,  την  ηθι- 
σταμένη  συμπερι- 
αυτή  που  διαμορ- 
φορά  ενός  κρά- 


φωνει  τη  συμπερι- 
τους.  Η  Ελλάς  έζησε  και  μεγάλωσε  γιατί  οι  Έλληνες  ήθελαν  να  ζήσει  και  να 
μεγαλώσει.  Θέλω  συλλογικό,  που  εκφράστηκε  ως  συνισταμένη  ατομικών 
θέλω.  Η  κοινή  βούληση,  η  συνισταμένη  θέληση  είναι  αυτή  που  καθόρισε  και 
θα  καθορίσει  την  πορεία  του  Έθνους.  Οφείλουμε  λοιπόν  να  παλέψουμε  για 
την  κοινή  αντίληψη.  Την  κοινή  βούληση.  Βούληση  να  φτιάξουμε  το  κράτος 
μας!  Να  φτιάξουμε  τον  σύγχρονο  ελληνικό  τρόπο  ευζωίας.  Να  η  σημερινή 
Μεγάλη  Ιδέα!  Κι  αν  μας  πούνε  μεγαλοϊδεάτες  που  θέλουμε  να  φωτίσουμε  τον 
κόσμο  ολόκληρο,  που  θέλουμε  να  εξυψώσουμε  τον  πολιτισμό  μας...  δεν 
πειράζει!  Αλλωστε  ο  πολιτισμός  των  Ελλήνων  είναι  πάντοτε  βαθιά  ανθρωπι¬ 
στικός  κι  ο  ανθρωπισμός  μαλακώνει  ακόμη  και  τις  πιο  ανήλιαγες  ψυχές.  Το 
θέατρο,  η  ποίηση,  η  μουσική,  η  λογοτεχνία,  η  φιλοσοφία,  η  καλλιτεχνία,  οι 
επιστήμες,  ο  αθλητισμός  όπως  γλυκαίνουν  πάντα  τις  καρδιές  των  ανθρώ¬ 
πων,  έτσι  θα  σιγάσουν  και  τις  σκιασμένες  φωνές.  Ας  γίνουν  Πολιτισμός  και 
Ανάπτυξη  το  δικό  μας  σύμβολο.  Ο  δικός  μας  δικέφαλος  αετός._  (δγκ) 


Ανάπτυξη  ·  Η  αρχή  του  νεοελληνικού  κράτους  ·  Όραμα  ανάπτυξης  ·  Η  αξία  της  δημοκρατίας  ·  Περί  ανθρωπισμού 


περιεχόμενα  και  πληροφορίες  θα  βρείτε  στη  δεύτερη  σελίδα 


τεύχος  1  -  α’  έκδοση 


διατίθεται  ΔΩΡΕΑΝ 


τεύχος  1  -  α’ έκδοση  -  Ιανουάριος  -  Μάρτιος  2020 


έκδοση  για  τον  πολιτισμό  και  την  ανάπτυξη 


Λίγα  λόγια  ... 

Αιθήρ,  το  πέμπτο  στοιχείο  του  κόσμου.  Η  πεμπτουσία,  ο  συνδετικός  κρίκος  του  σύ- 
μπαντος,  η  θεϊκή  πνοή.  Συμβολικός  λοιπόν  ο  τίτλος  του  εντύπου,  γιατί  πως  μπορεί  να 
ερμηνεύσει  κανείς  το  μεράκι,  το  φιλότιμο,  τον  έρωτα,  το  ταλέντο,  την  έμπνευση.  Αυτά 
ακριβώς  που  χρειάζονται  για  να  έχει  η  ζωή  μας  ποιότητα.  Αυτά  που  γεννούν  πολιτι¬ 
σμό,  που  χαρίζουν  ομορφιά.  Αυτά  που  μπορούν  να  φέρουν  στην  πολιτεία  μας  ανά¬ 
πτυξη,  πρόοδο  κι  ευημερία.  Πολιτισμός  και  Ανάπτυξη  λοιπόν  είναι  η  θεματογραφία 
του  εντύπου  Αιθέρος,  συνδετικό  δεσμό  της  θεωρίας  με  την  πράξη.  Του  πνεύματος  και 
της  ύλης.  Στόχος  δηλαδή  του  εντύπου  είναι  να  αποτελέσει  βήμα  σύγχρονής 
έκφρασης  απόψεων  για  την  ανάδειξη  του  πολιτισμού  μας  και  την  επίτευξη  οικονομι¬ 
κής  ανάπτυξης.  Την  κοινή  μας  Πρόοδο.  Ο  Αιθήρ  φιλοξενεί  σκέψεις,  στοχασμούς, 
απόψεις,  προβληματισμούς,  μελέτες,  προτάσεις.  Αντικειμενικός  του  σκοπός  είναι  η 
κατανόηση  της  πραγματικότητας  μας,  η  γνώση  των  δυνατοτήτων  μας,  η  καταγραφή 
των  αδυναμιών  μας  και  η  εξεύρεση  λύσεων.  Αν  η  επίτευξη  του  ευ  ζην  είναι  ένα  αέναο 
πρόβλημα  της  ανθρωπότητας,  σήμερα  αυτό  απαιτεί  περισσότερο  από  ποτέ  τη  συμ¬ 
μετοχή  όλων  μας.  Συμμετοχή  με  μεράκι,  με  όρεξη,  συμμετοχή  ανθρώπων  εμπνευσμέ¬ 
νων  από  τον  πολιτισμό  μας,  ανθρώπων  ερωτευμένων  με  τη  ζωή. 


Περιεχόμενα 

σελ.3 ...  Πολιτισμός  και  Ανάπτυξη 
σελ.4 ...  Η  αρχή  του  νεοελληνικού  κράτους 
σελ.9 ...Όραμα  ανάπτυξης 
σελ.12 ...  Η  αξία  της  δημοκρατίας 
σελ.ΐδ ...  Περί  ανθρωπισμού 
σελ.18 ...  Περί  μέλλοντος  ιστορίας 


προόδου 


Τα  κείμενα  είναι  του  οικονομολόγου  -  συγγραφέα  Δημήτρη  Γεωρ.  Κουτσονϊκα 
ο  οποίος  φέρει  ακέραια  και  αποκλειστική  ευθύνη  του  περιεχομένου  τους.  Μπορείτε  να 
επικοινωνήσετε  μαζί  του  στο  θΐτιαίΙ:  άί<0υϊ$0ηίΙ<α$@γαη00.00ΙΤΙ  ή  να  επισκεφτεί- 
τε  την  προσωπική  το  ιστοσελίδα  ννλννν.βΙΤίίίΙΟΧ.ΟΙΙ' 


Έκδοση:  Ιανουάριος  2020 


Ι5ΒΝ:  9-772654-183101-01 


Ι55Ν:  2654-1831 


διατίθεται  ΔΩΡΕΑΝ 


I —  για  τον  πολιτισμό  και  την  ανάπτυξη 


αιθήρ 

προόδου 


Πολιτισμός  και  Ανάπτυξη 

«Α  δε  φυτέψει  ο  γέρος  ελιά,  που  θα  βρει  ο  νιος  να  κάνει 
λάδι»;  έφτασε  η  ώρα  να  φτιάξουμε  το  κράτος  μας!  Οι 
παππούδες  των  παππούδων  μας  έκαναν  την  αρχή  κι  α¬ 
πό  σκλάβοι  γίναν  ελεύθεροι,  άνοιξαν  το  δρόμο.  Τα  εγγό- 
νια  τους,  οι  δικοί  μας  δηλαδή  παππούδες  με  τη  σειρά 
τους  αγωνίστηκαν,  μάτωσαν,  θυσιάστηκαν.  Έκαναν  λά¬ 
θη;  Ναι!  Πάλεψαν  όμως  περισσότερο  απ’  ότι  λάθεψαν. 
Και  πάλεψαν  για  μας. 

Μας  παρέδωσαν  έτσι  το  μεγαλύτερο  αμιγώς  ελληνικό 
κράτος  της  μακραίωνης  ιστορίας  μας.  Εμείς  τώρα  πρέ¬ 
πει,  αφού  διασφαλίσουμε  το  κράτος  των  παππούδων 
μας,  να  κάνουμε  το  δικό  μας  χρέος.  Να  φτιάξουμε  τον 
πολιτισμό  μας.  Τον  δικό  μας  ελληνικό  πολιτισμό.  Αυτή  εί¬ 
ναι  και  η  αξία  της  ζώσας  ιστορίας  μας·  να  γίνει  οδηγός 
της  πολιτισμικής  μας  αναγέννησης.  Πολιτισμός  ζωντα¬ 
νός  όμως  που  να  βελτιώνει  αντάμα  το  ζην  με  το  ευ  ζην. 
Βελτίωση  άμεση  του  πρακτικού  βίου  αλλά  και  της  ψυχικής 
καλλιέργειας.  Ανύψωση  του  σώματος  μαζί  και  του  πνεύ¬ 
ματος. 

Βέβαια  οι  άνθρωποι  δεν  είναι  όλοι  το  ίδιο.  Υπάρχουν 
άνθρωποι  πράοι  κι  άνθρωποι  άξεστοι.  Υπάρχουν 
άνθρωποι  που  τους  αρέσει  να  δίνουν  κι  άνθρωποι  που 
τους  αρέσει  να  αρπάζουν.  Δεν  είναι  όμως  μόνο  ζήτημα 
φύσεως.  Η  ανθρώπινη  συμπεριφορά  παράλληλα  με  τη 
φύση  διαμορφώνεται  από  τις  συνθήκες,  την  ανατροφή, 
τον  πολιτισμό,  την  ηθική.  Η  κοινή  συνισταμένη  συμπερι¬ 
φορών  είναι  όμως  αυτή  που  διαμορφώνει  τη  συμπεριφο¬ 
ρά  ενός  κράτους.  Η  Ελλάς  έζησε  και  μεγάλωσε  γιατί  οι 
Έλληνες  ...  (συνέχεια  στη  σελίδα  4) 

για  τον  πολιτισμό  και  την  ανάπτυξη  — , 


αιθήρ 

προόδου 

Πολιτισμός  και  Ανάπτυξη  (συνέχεια  από  τη  σελίδα  3)  ...  ήθελον  νθ  ζή- 

σει  και  να  μεγαλώσει.  Θέλω  συλλογικό,  που  εκφράστηκε 
ως  συνισταμένη  ατομικών  θέλω.  Η  κοινή  βούληση,  η  συ- 
νισταμένη  θέληση  είναι  αυτή  που  καθόρισε  και  θα  καθο¬ 
ρίσει  την  πορεία  του  Έθνους.  Οφείλουμε  λοιπόν  να  παλέ¬ 
ψουμε  για  την  κοινή  αντίληψη.  Την  κοινή  βούληση. 

Βούληση  να  φτιάξουμε  το  κράτος  μας!  Να  φτιάξουμε  τον 
σύγχρονο  ελληνικό  τρόπο  ευζωίας.  Να  η  σημερινή  Μεγά¬ 
λη  Ιδέα!  Κι  αν  μας  πούνε  μεγαλοϊδεάτες  που  θέλουμε  να 
φωτίσουμε  τον  κόσμο  ολόκληρο,  που  θέλουμε  να  εξυ¬ 
ψώσουμε  τον  πολιτισμό  μας...  δεν  πειράζει!  Αλλωστε  ο 
πολιτισμός  των  Ελλήνων  είναι  πάντοτε  βαθιά  ανθρωπι¬ 
στικός·  κι  ο  ανθρωπισμός  μαλακώνει  ακόμη  και  τις  πιο 
ανήλιαγες  ψυχές.  Το  θέατρο,  η  ποίηση,  η  μουσική,  η  λο¬ 
γοτεχνία,  η  φιλοσοφία,  η  καλλιτεχνία,  οι  επιστήμες,  ο  α¬ 
θλητισμός  όπως  γλυκαίνουν  πάντα  τις  καρδιές  των  αν¬ 
θρώπων,  έτσι  θα  σιγάσουν  και  τις  σκιασμένες  φωνές.  Ας 
γίνουν  Πολιτισμός  και  Ανάπτυξη  το  δικό  μας  σύμβολο.  Ο 
δικός  μας  δικέφαλος  αετός._  (δνκ) 

Η  αρχή  του  νεοελληνικού  κράτους 

Εξουθενωμένοι  από  τον  Αγώνα  της  Απελευθέρωσης 
τους  οι  Έλληνες  υπέκυψαν  στην  ανάγκη  για  επιβίωση  και 
δέχτηκαν  ως  απόφαση  της  Θείας  Βούλησης  τις  συνθήκες 
του  νέου  τους  κράτους.  Απηυδισμένοι  από  τις  κακουχίες 
του  πολέμου  και  τα  δεινά  των  εμφυλίων  σπαραγμών  α¬ 
ποδέχτηκαν  τη  Μοναρχία.  Συνισταμένη  βούληση  του 
λαού,  παρά  τις  εξαιρέσεις,  έγινε  η  νομιμότητα  κι  η  υπακοή 
με  προσδοκίες  για  εξασφάλιση  ευημερίας,  προσδοκίες 
που  σύντομα  διαψεύστηκαν  ...  (συνέχεια  στη  σελίδα  5) 

Ιανουάριος  -  Μάρτιος  2020  — 


—  για  τον  πολιτισμό  και  την  ανάπτυξη  -  - αιθήρ 

προόδου  1 

Η  αρχή  του  νεοελληνικού  κράτους  (συνέχεια  από  τη  σελίδα  4)  ...  Οι  εττί- 

ζώντες  αγωνιστές  και  οι  οικογένειες  τους  καθημαγμένες 
από  την  τρομερή  πάλη  προσπαθούσαν  να  επιβιώσουν 
σε  ένα  έρημο  τοπίο.  Οι  περιοχές  του  ελεύθερου  κράτους 
ήταν  κατεστραμμένες  με  ανύπαρκτες  υποδομές.  Οι  ξένες 
δυνάμεις,  σε  μια  εποχή  που  εξούσιαζε  την  Ευρώπη  η  Ιερά 
Συμμαχία,  προσπαθούσαν  με  κάθε  τρόπο  να  ελέγξουν  το 
νεοσύστατο  ελληνικό  κρατίδιο.  Επίσημα  ή  ανεπίσημα  κέ¬ 
ντρα  των  ξένων  πρεσβειών,  συνεργαζόμενα  ή  αντιμαχό- 
μενα,  επενέβαιναν  συχνά  για  να  εξυπηρετήσουν  παράλ¬ 
ληλα  με  τα  κρατικά  και  προσωπικά  συμφέροντα  και  φιλο¬ 
δοξίες.  Διόριζαν  πρωθυπουργούς,  επέβαλλαν  υπουρ¬ 
γούς,  προωθούσαν  υπαλλήλους,  εκβίαζαν  απροκάλυ¬ 
πτα,  κάλυπταν  ληστές,  κερδοσκοπούσαν  και  δεν  δίστα¬ 
ζαν  να  επιβληθούν  με  ωμή  βία  προκειμένου  να  προωθή¬ 
σουν  τους  σκοπούς  τους.  Η  ωμή  παρέμβαση  των  εγγυη- 
τριών  δυνάμεων  που  βύθιζε  στην  εξαθλίωση  το  λαό  προ¬ 
ξενούσε  την  κατακραυγή  ακόμα  και  της  ευρωπαϊκής  κοι¬ 
νής  γνώμης. 

Οι  βάσεις  λοιπόν  για  την  κατανόηση  της  φύσης  εκείνου 
του  κράτους  βρίσκονται  αφενός  στην  παρεμβατική  πολι¬ 
τική  των  πρεσβειών  των  ξένων  δυνάμεων  και  αφετέρου 
στον  βαυαρικό  μοναρχικό  τρόπο  διοίκησης.  Με  την  επι¬ 
βολή  της  Μοναρχίας  οι  απογυμνωμένοι,  βασανισμένοι 
και  καταματωμένοι  από  τον  Αγώνα  Έλληνες  άρχισαν  να 
μαθαίνουν  ότι  πολιτικός  βίος  ισούται  με  ραδιουργία, 
σκευωρία,  δόλο,  επιβουλή.  Φαυλοκρατία,  κομματοκρατί- 
α,  ρουσφέτια,  ληστρικές  συμμορίες,  διαφθορά,  αυθαιρε¬ 
σίες,  πατριδοκαπηλία,  τυχοδιωκτισμός,  κολακεία,  ανομία, 
βία,  αδικία,  συκοφαντία,  εκμαυλισμός,  δουλοπρέπεια 
προς  ξένα  κέντρα  αποφάσεων  ...  (συνέχεια  στη  σελίδα  6) 

για  τον  πολιτισμό  και  την  ανάπτυξη  — , 


αιθήρ 

προόδου 

Η  αρχή  του  νεοελληνικού  κράτους  (συνέχεια  από  τη  σελίδα  5)  ...  ήταν 

τα  χαρακτηριστικά  του  πολιτικού  περιβάλλοντος.  Ήδη  με 
την  έλευση  της  Αντιβασιλείας  η  κατασπατάληση  του  δη¬ 
μοσίου  χρήματος  και  ο  πλουτισμός  ημετέρων  εισήλθαν 
στο  δημόσιο  βίο.  Η  οικονομική  καταστροφή  του  τόπου 
φυσική  απόρροια  της  δεκαετούς  επανάστασης  επέσυρε 
για  το  έθνος  μακροχρόνια  οικονομικά  δεσμό  με  τη  μορ¬ 
φή  εξωτερικών  δανείων  από  ξένες  δυνάμεις.  Τα  δάνεια 
αυτά  από  την  επαναστατική  ακόμη  περίοδο  εξυπηρέτη¬ 
σαν  διπλωματικούς  σκοπούς  και  στρατιωτικές  ανάγκες 
αλλά  είχαν  επαχθέστατους  όρους.  Δέσμευσαν  δε  την  οι¬ 
κονομική  πολιτική  του  υπό  οργάνωση  κράτους  και  επέ¬ 
τρεψαν  σε  ξένα  κέντρα  να  επεμβαίνουν  προς  όφελος 
τους  στα  εσωτερικά  του.  Πολλάκις  οι  ξένες  κυβερνήσεις 
χρησιμοποίησαν  το  δημόσιο  χρέος  της  Ελλάδος  ως  μέ¬ 
σον  πίεσης  και  ελέγχου  στα  όρια  της  δυνάστευσης,  αντι¬ 
μετωπίζοντας  τη  κατά  κάποιον  τρόπο  ως  οικονομική  α¬ 
ποικία  τους.  Επιπρόσθετα  εξέθρεψαν  ύποπτα  στοιχεία 
στο  δημόσιο  βίο,  δημιούργησαν  φατριαστικές  συμπερι¬ 
φορές  ημετέρων  και  προκάλεσαν  διχόνοιες  στον  εξαθλι¬ 
ωμένο  λαό.  Η  κατάσταση  αυτή  όξυνε  το  δημοσιονομικό 
πρόβλημα  και  επέτεινε  την  ανάγκη  νέου  δανεισμού  ώστε 
σταδιακά  η  Ελλάς  κατέστη  χρεώστης  όλων  των  μεγάλων 
δυνάμεων. 

Το  ζήτημα  των  εθνικών  γαιών  που  επίσης  είχε  ήδη  από 
την  Επανάσταση  καταστεί  προβληματικό  επιβάρυνε  τη 
γενική  ένδεια.  Ο  σκληρός  διπλωματικός  αγώνας  της  επο¬ 
χής  εκείνης  καθυστέρησε  τη  διανομή  με  επίσημους  τίτ¬ 
λους.  Η  δίκαιη  αυτή  κοινωνική  λύση  που  θα  εξύψωνε  τον 
Καποδίστρια  στον  ελληνικό  λαό  ενοχλούσε  την  απληστία 
των  ντόπιων  Κοτζαμπάσηδων  ...  (συνέχεια  στη  σελίδα  7) 

Ιανουάριος  -  Μάρτιος  2020  — 


—  για  τον  πολιτισμό  και  την  ανάπτυξη  -  - αιθήρ 

προόδου  1 

Η  αρχή  του  νεοελληνικού  κράτους  (συνέχεια  από  τη  σελίδα  6)  ...  επίδο¬ 
ξων  νεοαγάδων,  πασάδες  στη  θέση  των  πασάδων.  Ενο¬ 
χλούσε  επίσης  τις  Ξένες  Δυνάμεις  που  ήθελαν  τα  εθνικά 
κτήματα  ως  ενέχυρο  για  τα  δάνεια  τους  αλλά  και  εχθρεύ¬ 
ονταν  τη  δημοφιλία  του  Κυβερνήτη.  Η  δολοφονία  του  Κα- 
ποδίστρια  ακύρωσε  τελικά  τη  διανομή  των  εθνικών  γαιών 
που  έγιναν  αντικείμενο  παράνομου  πλουτισμού  και  διαφ¬ 
θοράς  και  ματαίωσε  το  πρόγραμμα  ανοικοδόμησης.  Η 
μοναρχική  διακυβέρνηση  που  ακολούθησε  εξέθρεψε  φαι¬ 
νόμενα  διαφθοράς  και  παράνομου  πλουτισμού  μέσω 
αυθαίρετων  και  παράτυπων  εκχωρήσεων  γης.  Αρχισαν 
τότε  να  εμφανίζονται  οι  νεοκοτζαμπάσηδες,  άνθρωποι 
αδίστακτοι  που  αρέσκονταν  να  αποκαλούνται  προεστοί 
και  συγκέντρωναν  με  κάθε  τρόπο  στα  χέρια  τους  γη  και 
πλούτο.  Με  σύμμαχο  το  κλεμμένο  χρήμα  τους,  τους  διαφ- 
θαρμένους  πολιτικούς,  την  επιβουλή  των  Βαυαρών  και 
των  λοιπών  ευρωπαίων,  τα  πάθη  των  εμφυλίων  σπαραγ¬ 
μών,  την  αμορφωσιά  και  την  απίστευτη  φτώχεια  σύντομα 
απέκτησαν  δύναμη  τούρκου  αγά. 

Σε  αυτό  το  περιβάλλον  ανεφύησαν  κάθε  λογής  παλιάν¬ 
θρωποι  στην  πολιτική,  τη  δημόσια  διοίκηση  και  την  οικο¬ 
νομική  ζωή  του  τόπου.  Οι  αγωνιστές  κυνηγήθηκαν  ανη¬ 
λεώς  και  με  το  παραμικρό  εκτελούνταν  δι'  αποκεφαλι¬ 
σμού  με  καρμανιόλα  στο  Σύνταγμα,  φυλακίζονταν  ή  εξω¬ 
θούνταν  στην  παρανομία.  Η  πολιτική  δια  των  κομμάτων 
έγινε  υπηρέτης  ξένων  συμφερόντων  και  όχημα  προσωπι¬ 
κών  φιλοδοξιών,  πλουτισμού  και  άνομης  εξουσίας.  Η  εκ- 
πόρνευση  συνειδήσεων  γίνονταν  μέσο  ελέγχου  και  δύνα¬ 
μης.  Εξαιτίας  της  ανέχειας  γυναίκες  βιάζονταν,  περιουσίες 
υπεξαιρούνταν,  οικογενειάρχες  διώκονταν,  χήρες  και  ορ¬ 
φανά  λιμοκτονούσαν  ...  (συνέχεια  στη  σελίδα  8) 

για  τον  πολιτισμό  και  την  ανάπτυξη 


αιθήρ 

προόδου 


Η  αρχή  του  νεοελληνικού  κράτους  (συνέχεια  από  τη  σελίδα  7)  ...  Λη¬ 
στές  από  ανάγκη  ή  δόλο  λυμαίνονταν  την  ύπαιθρο  χώρα 
με  δράση  που  συχνά  υποθάλπονταν  από  ξένα  ή  εγχώρια 
κέντρα  εξουσίας.  Ο  ελληνικός  λαός  υπέφερε  και  αγωνίζο¬ 
νταν  να  επιβιώσει.  Κύριο  μέλημα  του  έγινε  η  εξασφάλιση 
του  κυττάρου  της  ελληνικής  κοινωνίας,  της  οικογένειας. 
Οι  πρώην  επαναστάτες  αφοσιώθηκαν  τότε  στο  να  ανα¬ 
στήσουν  τις  οικογένειες  τους  με  αξιοπρέπεια  και  παλεύο¬ 
ντας  με  τη  φτώχεια  να  ξαναφτιάξουν  τις  πόλεις  και  τα  χω¬ 
ριά  τους.  Μέσα  σε  σωρούς  ερειπίων,  ρημαγμένα  εργα¬ 
στήρια,  χέρσα  χωράφια  και  ανύπαρκτη  εμπορική  κίνηση 
μόνη  λύση  για  τους  πολλούς  ήταν  η  εξασφάλιση  μιας 
γωνιάς  γης  για  να  χτίσουν  το  σπίτι  τους  και  να  καλλιερ¬ 
γούν  τη  τροφή  τους.  Αναζήτησαν  έτσι  στην  εξαίσια  ελλη¬ 
νική  φύση  τη  σωτηρία  τους.  Εξαιτίας  όμως  του  ζητήμα¬ 
τος  των  αδιανέμητων  εθνικών  γαιών  οι  Έλληνες  τότε  διε- 
σπάρησαν  όπου  μπορούσαν  να  βρούνε  γη.  Γι’  αυτό  και 
τα  αμέτρητα  χωριά  της  Ελλάδος  τον  20ο  αιώνα. 

Το  νεοσύστατο  ελληνικό  κρατίδιο  λοιπόν  ξεκίνησε  το  βίο 
του  εντός  μιας  ολιγαρχικής  Ευρώπης,  με  ελέω  Θεού  μο¬ 
ναρχία,  υπό  αυταρχική  διοίκηση  αντιβασιλέων,  σε  καθε¬ 
στώς  απόλυτης  φτώχιας  και  διεφθαρμένο  πολιτικό  περι¬ 
βάλλον.  Έτσι  σε  αντίθεση  με  τη  φύση  της  Επανάστασης 
και  την  ψυχοσύνθεση  του  ελληνικού  λαού  στον  τόπο  επι¬ 
κράτησε  η  ολιγαρχία.  Οι  ελληνικές  κυβερνήσεις  υπήκοες 
στις  προσταγές  των  προστάτιδων  δυνάμεων  εφάρμοζαν 
ευλαβικά  έναντι  της  Πύλης  την  πολιτική  της  αψόγου  στά¬ 
σεως.  Η  εξωτερική  πολιτική  του  κράτους  συνίστατο  στην 
εξασφάλιση  της  στήριξης  των  ξένων  αγγίζοντας  τα  όρια 
της  επαιτείας  καθιστώντας  τη  χώρα  υπηρέτη  αλλότριων 
συμφερόντων  ...  (συνέχεια  στη  σελίδα  9) 

I —  για  τον  πολιτισμό  και  την  ανάπτυξη 


αιθήρ 

προόδου 


Η  αρχή  του  νεοελληνικού  κράτους  (συνέχεια  από  τη  σελίδα  8)  ...  Η  τα¬ 
κτική  αυτή,  αντίθετη  με  το  εθνικούς  πόθους,  προκαλούσε 
αναταραχές,  κοινωνικές  εντάσεις  και  πάθη  που  συχνά 
γίνονταν  αντικείμενα  εκμετάλλευσης.  Ανάχωμα  σε  αυτή 
την  πολιτική,  εκτός  από  το  αίσθημα  του  λαού  που  επέδει- 
ξε  ωριμότητα  αντάξια  της  πολυχιλιετούς  ιστορίας  του,  υ¬ 
πήρξαν  και  εμπνευσμένες  προσωπικότητες  εντός  και  ε¬ 
κτός  της  ελεύθερης  επικράτειας.  Κατά  τον  20ο  αιώνα  οι 
Έλληνες  έθεσαν  την  ανοικοδόμηση  του  κράτους  σε  δεύτε¬ 
ρη  μοίρα  έναντι  της  εθνικής  ολοκλήρωσης.  Έκαναν 
σφάλματα,  φανατίστηκαν,  αλληλοσπαράχθηκαν  αλλά 
τελικά  πάλεψαν  περισσότερο  απ’  ότι  λάθεψαν.  Παρέδω¬ 
σαν  στους  Έλληνες  του  21ου  αιώνα,  σε  εμάς,  ένα  ελεύθε¬ 
ρο  αμιγώς  εθνικό  κράτος  με  ευρύτατα  γεωγραφικά  όρια. 
Παραμελήθηκε  βέβαια  ο  πολιτισμός  και  η  κρατική  οργά¬ 
νωση  αλλά  ποιος  μπορεί  να  τους  ψέξει  όταν  πάλευαν  εν 
μέσω  παγκοσμίων  πολέμων  και  υπέρμετρης  φτώχιας;  Αν 
όμως  οι  πρόγονοι  μας  πάλεψαν  για  το  ζην,  εμείς  οφεί¬ 
λουμε  να  φροντίσουμε  για  το  ευ  ζην.  Για  να  διορθώσουμε 
όμως  τις  παραλείψεις  των  παππούδων  μας  πρέπει  να  τις 
γνωρίζουμε.  Για  να  αποφύγουμε  τα  σφάλματα  τους  πρέ¬ 
πει  να  τα  ξέρουμε.  Για  να  γράψουμε  σωστά  τη  δική  μας 
ιστορία  πρέπει  να  μελετήσουμε  την  ιστορία  των  προγό¬ 
νων  μας._  (&υκ) 


Όραμα  ανάπτυξης 

Έφτασε  η  ώρα  να  πάμε  μπροστά!  Ανάπτυξη  σημαίνει  χτί¬ 
σιμο,  αλλά  το  χτίσιμο  σημαίνει  γκρέμισμα  και  το  γκρέμι¬ 
σμα  είναι  επώδυνο.  Όμως  για  να  πάμε  μπροστά,  για  να 
προκόψουμε  πρέπει  να  χτίσουμε  και  να  χτίσουμε  σωστά. 
Σε  ένα  κακοφτιαγμένο  κράτος  ...  (συνέχεια  στη  σελίδα  10) 

για  τον  πολιτισμό  και  την  ανάπτυξη 


αιθήρ 

προόδου 


Όραμα  ανάπτυξης  (συνέχεια  από  τη  σελίδα  9)  ...  όμίΟύζ  μίΤΤΟρεί  νθ 

έρθει  η  ανάπτυξη;  Ανάπτυξη  σωστή,  ανάπτυξη  με  ποιότη¬ 
τα.  Ανάπτυξη  όχι  μόνο  υλική  αλλά  και  με  λάμψη  πολιτι¬ 
σμού.  Ανάπτυξη  που  να  προσφέρει  πραγματική  ευζωία. 

Από  τι  όμως  αποτελείται  το  κράτος;  Από  πόλεις.  Αν  στα¬ 
θεί  κανείς  σε  μια  ελληνική  πόλη  πιάνεται  η  ψυχή  του.  Όσο 
ωραία  κι  αν  είναι  η  ελληνική  φύση,  οι  πόλεις  μας  είναι  τό¬ 
σο  άσχημες  που  κάποιες  φορές  προσβάλουν  την  ελληνι¬ 
κή  ομορφιά.  Και  μες  την  ασχήμια  ο  πολιτισμός  δεν  ανα¬ 
σαίνει.  Πνίγεται  και  μαζί  του  πνίγονται  οι  πολίτες.  Σε 
άσχημες  πόλεις  δεν  προκόβουν  χρηστοί  πολίτες.  Για  να 
πάμε  μπροστά  λοιπόν  οφείλουμε  να  φτιάξουμε  όμορφες 
τις  πόλεις  μας.  Πως  όμως  χωρίς  λεφτά;  Να  τα  συνδυά¬ 
σουμε.  Να  φτιάξουμε  καινούργιες  πόλεις!  Μια  σε  κάθε 
νομό  και  με  τα  έσοδα  από  αυτή  την  αναθέρμανση  της 
οικονομίας,  σιγά  σιγά  να  ξαναφτιάξουμε  και  τις  υπόλοι¬ 
πες.  Να  το  όραμα  της  σύγχρονης  Ελλάδος:  να  ξαναφτιά- 
ξει  τις  πόλεις  της,  τους  πολίτες  της,  τον  πολιτισμό  της. 

Ένα  μακροχρόνιο  σχέδιο  κατασκευής  50  καινούργιων  πό¬ 
λεων  διάρκειας  10-15  ετών.  Μια  πόλη  σε  κάθε  νομό.  Και¬ 
νούργιες  πόλεις,  καινούργιοι  δρόμοι,  καινούργια  σπίτια, 
πάρκα,  βιβλιοθήκες,  καινούργιες  υποδομές.  Σχεδιασμένα 
με  μεράκι  κι  αγάπη  με  ότι  καλύτερο  και  καινοτόμο  προ¬ 
σφέρει  η  σημερινή  γνώση.  Ένα  εθνικό  σχέδιο  αστικής  α¬ 
νασυγκρότησης  σχεδιασμένο  από  Έλληνες  σε  συνεργα¬ 
σία  με  την  διεθνή  επιστημονική  κοινότητα.  Αυτό  όμως 
προϋποθέτει  ότι  θα  λείψουν  οι  φαύλοι  κυβερνήτες.  Προϋ¬ 
ποθέτει  ομόνοια  και  συστράτευση  όλων  μας.  Προϋποθέ¬ 
τει  παράλληλο  χτίσιμο  της  πολιτικής  μαζί  με  τις  πόλεις.  Ο¬ 
ΛΟΙ  ΜΑΖΙ. Όλες  ΟΙ  επιστήμες  ...  (συνέχεια  στη  σελίδα  11) 

I —  για  τον  πολιτισμό  και  την  ανάπτυξη 


αιθήρ 

προόδου 

Όραμα  ανάπτυξης  (συνέχεια  από  τη  σελίδα  10)  ...  όλες  ΟΙ  τέχνες,  0λθ 

τα  μυαλά  της  Ελλάδας  μπορούν  να  σχεδιάσουν,  να  προ¬ 
τείνουν,  να  μελετήσουν,  να  συνεργαστούν  με  ξένους  συ¬ 
ναδέλφους,  να  υλοποιήσουν. 

Κεφάλαια  μπορούν  να  εξευρεθούν  από  ίδιους  πόρους, 
από  επενδυτές  και  από  τη  σύνδεση  του  προγράμματος 
με  το  δημόσιο  χρέος.  Αποπληρωμή  δηλαδή  μέσω  των 
οικονομικών  αποδόσεων  του  προγράμματος.  Ανοίγεται 
έτσι  ένας  καινούργιος  δρόμος  οικονομικής  εξυγίανσης 
της  χώρας. 

Ανοίγεται  επίσης  ένας  καινούργιος  δρόμος  αντιμετώπι¬ 
σης  του  μεταναστευτικού  αφού  θα  δοθεί  σε  αυτούς  τους 
δυστυχισμένους  ανθρώπους  η  δυνατότητα  να  κερδίσουν 
τίμια  το  ψωμί  τους,  αλλά  και  να  μάθουν  πως  με  τη  σειρά 
τους  θα  χτίσουν  και  αυτοί  τη  χώρα  τους. 

Ανοίγεται  επίσης  ένας  καινούργιος  δρόμος  χάραξης  εξω¬ 
τερικής  πολιτικής  αφού  το  ελληνικό  πρόγραμμα  αστικής 
ανασυγκρότησης  μπορεί  να  γεννήσει  συμμαχίες,  να  στε¬ 
ρεώσει  συνεργασίες  και  να  εξυγιάνει  τις  διπλωματικές  μας 
σχέσεις  πάνω  σε  έργα  δημιουργίας  και  προόδου. 

Για  να  προσελκύσουμε  όμως  την  αφρόκρεμα  της  αν¬ 
θρωπότητας  σε  τεχνολογία,  εξέλιξη  και  γνώση  οφείλουμε 
να  αναδείξουμε  εμείς  πρώτοι  τον  καλύτερο  εαυτό  μας. 
Εμείς  οι  Έλληνες  να  πιστέψουμε  στον  εαυτό  μας,  να  αγκα- 
λιάσουμε  την  πατρίδα  μας,  να  φωτίσουμε  τον  πολιτισμό 
μας. 

Ο  ελληνικός  πολιτισμός  ήταν  και  μπορεί  να  ξαναγίνει  αν¬ 
θρωπολάτρης,  πνευματοδότης,  ψυχεγέρτης.  Πρόμαχος 
της  ανθρωπότητας..  (δνκ) 

για  τον  πολιτισμό  και  την  ανάπτυξη 


αιθήρ 

προόδου 


Η  αξία  της  δημοκρατίας 

Η  δημοκρατία  είναι  το  λιγότερο  κακό  από  τα  διάφορα  πο¬ 
λιτεύματα  που  ο  άνθρωπος  εφεύρε  για  να  οργανώσει  τη 
ζωή  του.  Η  δημοκρατία  είναι  πολύ  καλύτερη  από  τη  μο¬ 
ναρχία  ή  την  ολιγαρχία.  Ως  ανθρώπινο  κατασκεύασμα 
όμως  είναι  ατελές  και  έχει  τις  αδυναμίες  του.  Μια  από  αυ¬ 
τές  είναι  ότι  για  να  λειτουργήσει  αποτελεσματικά  προϋπο¬ 
θέτει  παιδεία.  Χωρίς  πεπαιδευμένους  πολίτες,  η  δημοκρα¬ 
τία  δυσλειτουργεί. 

Τι  ήταν  αυτό  όμως  που  έκανε  τους  ανθρώπους  να  οργα¬ 
νωθούν  πολιτικά;  Τι  ήταν  αυτό  που  τους  έκανε  να  κατα¬ 
σκευάσουν  πολιτεύματα,  δηλαδή  να  φτιάξουν  οργανω¬ 
μένους  τρόπους  συνύπαρξης;  Ήταν  η  ανάγκη  για  επιβίω¬ 
ση  και  ο  πόθος  για  καλυτέρευση  της  ζωής  τους.  Από  τα 
πρώτα  βήματα  της  ανθρωπότητας  διαπιστώθηκε  το  πε¬ 
περασμένο  της  φυσικής  ζωής  των  ανθρώπων.  Διαπι¬ 
στώθηκε  ότι  οι  άνθρωποι,  όχι  να  ευημερήσουν,  αλλά  ού¬ 
τε  να  ζήσουν  δεν  μπορούσαν  χωρίς  κανόνες.  Το  ποιος 
θα  έθετε  τους  κανόνες  ήταν  αυτό  που  καθόριζε  και  το  α¬ 
ντίστοιχο  πολίτευμα.  Αν  τους  κανόνες  τους  θέτει  ένας, 
έχουμε  μοναρχία.  Αν  τους  κανόνες  τους  θέτουν  λίγοι,  ολι¬ 
γαρχία  και  αν  τους  θέτουν  πολλοί  τότε  έχουμε  δημοκρατί¬ 
α.  Η  προτίμηση  στη  δημοκρατία  προέκυψε  από  την  πα¬ 
ρατήρηση  ότι,  από  την  εμπειρία,  τα  λιγότερα  λάθη  συνέ- 
βαιναν  όταν  οι  κανόνες  τίθενται  από  πολλούς.  Αυτό 
όμως  δεν  είναι  πανάκεια  γιατί  και  οι  πολλοί  μπορούν  να 
κάνουν  λάθη. 

Αυτό  το  πρόβλημα  οι  Έλληνες  το  αντιμετώπισαν  με  την 
καθιέρωση  του  Νόμου,  τη  μεγάλη  συνεισφορά  του  ελλη¬ 
νισμού  στην  ανθρωπότητα  ...  (συνέχεια  στη  σελίδα  13) 

Ιανουάριος  -  Μάρτιος  2020 


—  για  τον  πολιτισμό  και  την  ανάπτυξη  -  - αιθήρ 

προόδου  1 

Η  αξία  της  δημοκρατίας  (συνέχεια  από  τη  σελίδα  12)  ...  Η  τοποθέτηση 
του  Νόμου  υπέρ  άνω  όλων  έθεσε  τα  θεμέλια  για  την  ευη¬ 
μερία  του  ανθρώπου.  Νομοθεσία  εγκεκριμένη  από  το  δή¬ 
μο,  εφαρμοσμένη  από  το  δήμο,  υπερασπιζόμενη  από  το 
δήμο.  Όπου  δήμος  βέβαια  είναι  το  σύνολο  συνειδητοποι¬ 
ημένων  πολιτών,  μορφωμένων  πολιτών  και  όχι  απλά 
πλήθος  ανθρώπων.  Γιατί  η  εμπειρία  έδειξε  ότι  ένα  αμόρ¬ 
φωτο  πλήθος,  ένας  όχλος,  μπορεί  να  κάνει  εξίσου  σοβα¬ 
ρά  ή  σοβαρότερα  λάθη  από  έναν  μονάρχη  ή  κάποιους 
ολιγάρχες. 

Η  αιτία  αυτής  της  δυσλειτουργίας  βρίσκεται  στο  ατομικό 
συμφέρον.  Ένας  μονάρχης,  όσο  καλός  και  να  είναι  θα 
αντιμετωπίσει  αργά  ή  γρήγορα  δίλημμα  μεταξύ  του  προ¬ 
σωπικού  του  και  του  δημοσίου  συμφέροντος.  Η  δύναμη 
της  αυλής  του  μονάρχη,  με  τα  δορυφορικά  ατομικά  συμ¬ 
φέροντα  των  αυλικών,  σταδιακά  απομακρύνουν  ακόμα 
και  έναν  αγαθό  μονάρχη  από  την  εξυπηρέτηση  του  δη¬ 
μοσίου  συμφέροντος.  Η  εμπειρία  έδειξε  ότι  ακόμα  και  κα¬ 
λοπροαίρετοι  μονάρχες,  δικτάτορες  ή  βασιλιάδες  ακόμα 
κι  αν  αρχικά  στόχευαν  στο  κοινό  καλό,  σταδιακά  υπέκυ¬ 
ψαν.  Καθώς  ένας  μονάρχης  έχει  ανάγκη  αυλής  για  να 
λειτουργήσει,  καθώς  η  ανυπαρξία  ελέγχου  επιτρέπει  αυ¬ 
θαιρεσίες,  καθώς  η  συγκεντρωμένη  δύναμη  ευνοεί  την 
ατιμωρησία  είναι  θέμα  χρόνου  αντί  του  δημοσίου  συμφέ¬ 
ροντος  να  προτιμάται  το  ατομικό  συμφέρον  εκείνων  των 
λίγων  που  ασκούν  την  εξουσία.  Το  ίδιο  συμβαίνει  και  στις 
ολιγαρχίες.  ΟΜΩΣ  το  ίδιο  συμβαίνει  και  στις  δημοκρατίες 
όταν  δεν  λειτουργούν  καλά.  Τι  συμβαίνει  λοιπόν  σήμερα 
στην  ελληνική  δημοκρατία;  Οι  νόμοι  είναι  υπέρ  άνω 
όλων;  Τηρούνται  απαρέγκλιτα;  Προασπίζουν  το  δημόσιο 
συμφέρον  έναντι  του  ιδιωτικού;  ...  (συνέχεια  στη  σελίδα  14) 

για  τον  πολιτισμό  και  την  ανάπτυξη  — , 


αιθήρ 

προόδου 

Η  αξία  της  δημοκρατίας  (συνέχεια  από  τη  σελίδα  13)  ...  ΟΧΙ.  Οΐ  νόμίΟΙ 
δεν  τηρούνται.  Οι  άρχοντες  δεν  ελέγχονται,  δεν  λογοδο¬ 
τούν  και  δεν  τιμωρούνται.  Ο  σημερινός  δήμος  δεν  είναι 
σώμα  πολιτών  αλλά  όχλος.  Οι  σημερινοί  ψηφοφόροι  δεν 
είναι  σώμα  αλλά  πλήθος.  Δεν  άγουν  αλλά  άγονται.  Δεν 
επιβάλουν  τη  θέληση  τους  αλλά  καθοδηγούνται  ως  αν¬ 
θρώπινο  κοπάδι.  Γιατί; 

ΓΙΑΤΙ  ΣΗΜΕΡΑ  ΔΕΝ  ΥΠΑΡΧΕΙ  ΔΗΜΟΚΡΑΤΙΚΗ  ΠΑΙΔΕΙΑ.  Ναι, 
σήμερα  δεν  έχουμε  πραγματική  δημοκρατία  γιατί  δεν  υ¬ 
πάρχει  πραγματική  δημοκρατική  παιδεία.  Γιατί  δημοκρατι¬ 
κή  παιδεία  σημαίνει  ότι  ο  πολίτης  βάζει  το  δημόσιο  συμ¬ 
φέρον  πάνω  από  το  ατομικό  του.  Σήμερα  όμως  ο  Νόμος, 
το  θεμέλιο  της  δημοκρατίας,  αντιμετωπίζεται  από  την 
πλειοψηφία  των  πολιτών  ως  άθυρμα. 

Ο  Νόμος  σήμερα  έχει  καταντήσει  παιχνίδι  στα  χέρια  επιτή¬ 
δειων  προς  εξυπηρέτηση  ατομικών  συμφερόντων.  Το  δυ¬ 
στύχημα  είναι  ότι  αυτό  είναι  εν  τοις  πράγμασι  αποδεκτό 
από  την  πλειοψηφία,  είτε  μετέχουν  της  ανομίας  είτε  την 
ανέχονται  και  την  επικροτούν  δια  της  συμμετοχής  τους. 
Το  δυστύχημα  είναι  ότι  σήμερα  γέμισε  η  κοινωνία  ψευτο¬ 
δημοκράτες. 

Υποκριτές  που  κόπτονται  υπέρ  της  δημοκρατίας  ενώ  το 
μόνο  που  τους  ενδιαφέρει  είναι  το  προσωπικό  τους  συμ¬ 
φέρον  και  μόνο.  Παλιάνθρωποι  που  με  δημοκρατικό 
προσωπείο  δεν  διστάζουν  να  βλάψουν  πολύ  το  κοινό 
συμφέρον  για  να  κερδίσουν  έστω  και  λίγο.  Δήθεν  οπαδοί 
της  δημοκρατίας,  που  βλάπτουν  τους  πολλούς  για  να 
ωφελούν  τους  λίγους.  Ψευτόμαγκες  που  καταστρέφουν 
περιουσία  του  δήμου  για  να  βάλουν  στη  δική  τους  τσέπη 
βρώμικα  γρόσια  ...  (συνέχεια  στη  σελίδα  15) 

Ιανουάριος  -  Μάρτιος  2020  — 


—  για  τον  πολιτισμό  και  την  ανάπτυξη  -  - αιθήρ 

προόδου  1 

Η  αξία  της  δημοκρατίας  (συνέχεια  από  τη  σελίδα  1 4)  ...  ΠΟΙΟ  είνΟΙ  ΤΟ 

μέλλον  της  ελληνικής  δημοκρατίας;  Αδηλον  βέβαια  το 
μέλλον  στους  αγνοούντες  την  ιστορία  και  στους  απαί¬ 
δευτους.  Ποια  είναι  η  λύση;  Εφαρμογή  των  νόμων.  Εξοβε¬ 
λισμός  της  ψευτοδημοκρατικής  κουλτούρας  της  ανομίας, 
πάταξη  της  πολυνομοθεσίας,  αποκατάσταση  της  δικα¬ 
στικής  ανεξαρτησίας,  αυστηρή  εφαρμογή  του  συντάγμα¬ 
τος  και  ανυπόκριτη  δημοκρατική  παιδεία.  Αληθινή  δημο¬ 
κρατική  παιδεία._  (&υκ) 

Περί  ανθρωπισμού 

Αγνοια  της  ιστορίας  ή  κακοπροαίρετη  σκοπιμότητα  θα 
δικαιολογούσαν  ίσως  τον  χαρακτηρισμό  των  Ελλήνων 
ως  ρατσιστές.  Η  μακραίωνη  ιστορία  τους  όμως  επιβε¬ 
βαιώνει  ότι  δεν  δίνουν  σήμερα  πρώτη  φορά  εξετάσεις  φι¬ 
λοξενίας.  Για  την  ακρίβεια  είναι  ο  λαός  που  πρώτος  θεο¬ 
ποίησε  την  έννοια  του  ξενίζει ν.  Είναι  ο  λαός  που  ο  πολιτι¬ 
σμός  του  έβαλε  πρώτος  στο  κέντρο  όλων  τον  άνθρωπο, 
αυτός  που  δίδαξε  τον  ανθρωπισμό  και  έθεσε  τις  επιστή¬ 
μες  στην  υπηρεσία  της  ευζωίας. 

Δεν  είναι  βέβαια  σήμερα  η  πρώτη  φορά  που  οι  Έλληνες 
αντιμετωπίζουν  οξεία  μεταναστευτική  κρίση.  Υπήρξαν  και 
στον  παρελθόν  μακρές  περίοδοι  που  η  ανάγκη  ώθησε 
κύματα  αλλοφύλων  στην  ελληνική  επικράτεια.  Αυτό  δεν 
έγινε  μόνο  στην  αρχαιότητα  όπου  η  ελληνική  αυτοκρατο¬ 
ρία  του  Αλεξάνδρου  έλυσε  πολλά  προβλήματα  και  διέδω¬ 
σε  τα  φώτα  του  πολιτισμού.  Μια  από  αυτές  τις  φορές 
ήταν  σε  μια  άλλη  εποχή  ευημερίας  του  ελληνισμού  σε  επί¬ 
πεδο  κοσμοκρατορίας,  την  περίοδο  που  οι  ιστορικοί  α- 
ποκαλούν  Βυζαντινή.  Ο  τότε  κόσμος  αντιμετώπισε  παρό¬ 
μοιο  με  το  σημερινό  ...  (συνέχεια  στη  σελίδα  16) 

για  τον  πολιτισμό  και  την  ανάπτυξη  — , 


αιθήρ 

προόδου 


Περί  ανθρωπισμού  (συνέχεια  από  τη  σελίδα  1 5)  ...  μίεΤΟνΟΟΤεΟΤΙκό 

πρόβλημα.  Αυτό  μάλιστα  έγινε  τόσο  με  τους  λαούς  του 
βορρά  όσο  και  με  τους  λαούς  της  ανατολής. 

Τι  έκαναν  τότε  οι  Έλληνες;  Απέκρουσαν  βέβαια  στρατιωτι¬ 
κά  κάθε  βίαιη  εισβολή  αλλά  αντιμετώπισαν  το  οξύ  πρό¬ 
βλημα  ριζικά.  Καθώς  επικεφαλής  των  Ελλήνων  ήταν  τότε 
άνθρωποι  φωτισμένοι,  στήριξαν  πολιτικά  και  οικονομικά 
τους  φτωχούς  λαούς  και  τους  συνέδραμαν  να  ευημερή- 
σουν  στη  δική  τους  χώρα.  Αρμα  πολύτιμο  σε  αυτή  την 
προσπάθεια  ο  ελληνικός  πολιτισμός.  Τους  δίδαξαν  τα 
γράμματα,  τις  τέχνες,  τις  επιστήμες.  Ανέπτυξαν  το  εμπόρι¬ 
ο  τους,  καθιέρωσαν  πολιτικούς  θεσμούς  και  εδραίωσαν 
πολιτισμικούς  και  θρησκευτικούς  δεσμούς.  Αποτέλεσμα; 
Ωφελήθηκαν  και  οι  Έλληνες  αλλά  και  οι  λαοί  αυτοί  όχι  μέ¬ 
σω  του  πολέμου  αλλά  μέσω  της  ειρήνης  και  της  προό¬ 
δου.  Η  μελέτη  της  ιστορίας  μπορεί  να  δώσει  σε  κάθε  ενδι¬ 
αφερόμενο  πλείστες  απαντήσεις.  Την  παράδοση  αυτή  οι 
Έλληνες  επιβεβαίωσαν  και  στο  πρόσφατο  παρελθόν 
όταν  προ  τριακονταετίας  υποδέχτηκαν  στίφη  πεινασμέ- 
νων  λαών  από  βορρά.  Τότε,  που  από  το  υστέρημα  τους, 
τους  στήριξαν  και  τους  βοήθησαν  να  ορθοποδήσουν 
και  να  αντιμετωπίσουν  τα  σοβαρότατα  προβλήματα  επι¬ 
βίωσης  τους.  Λάθη  βέβαια  έγιναν  και  από  τις  δυο  πλευ¬ 
ρές  και  σίγουρα  υπήρξαν  ασχήμιες.  Όμως  παρά  τις 
όποιες  ιστορικές  διαφορές  η  ειρηνική  συνύπαρξη  ωφέλη¬ 
σε  και  τους  Έλληνες  αλλά  και  τους  φιλοξενούμενους  τους 
που  στην  πλειοψηφώ  τους  σεβάστηκαν  την  Ελλάδα. 

Το  ζητούμενο  όμως  είναι  τι  κάνουν  σήμερα  οι  Έλληνες. 
Σήμερα,  που  αντιμετωπίζουν  εκ  νέου  σοβαρότατη  μετα- 
ναστευτική  κρίση  παγκοσμίου  επιπέδου.  Σήμερα  που  δεν 
έχουν  τη  δύναμη  να  λύσουν  ...  (συνέχεια  στη  σελίδα  17) 


16 


Ιανουάριος  -  Μάρτιος  2020  — 


—  για  τον  πολιτισμό  και  την  ανάπτυξη  -  - αιθήρ 

προόδου  1 

Περί  ανθρωπισμού  (συνέχεια  από  τη  σελίδα  16)  ...  μΐόνΟΙ  ΤΟΟζ  ΤΟ  θξύ 

αυτό  πρόβλημα.  Η  απάντηση  βρίσκεται  στο  αειθαλές  κό¬ 
σμημα  του  ελληνισμού.  Τον  πολιτισμό  του.  Μπορεί  σήμε¬ 
ρα  οι  Έλληνες  να  είναι  αδύνατοι  και  φτωχοί,  αλλά  παρα¬ 
μένουν  κληρονόμοι  ενός  οικουμενικού  πολιτισμού  δια  του 
οποίου  μπορεί  να  δοθεί  η  λύση  στο  σημερινό  μεταναστα- 
τευτικό  πρόβλημα.  Οι  Έλληνες  μπορούν  και  οφείλουν  να 
γίνουν  οι  ηνίοχοι  μιας  νέας  πανανθρώπινης  αναγέννη¬ 
σης.  Μπορούν  και  οφείλουν  να  χαράξουν  εκ  νέου  το 
σύγχρονο  ανθρωπισμό,  να  ηγηθούν  ενός  νέου  ουμανι- 
σμού. 

Γιατί  βέβαια  η  ελεημοσύνη  δεν  είναι  ανθρωπισμός.  Η  υπο¬ 
δοχή  ρακένδυτων  δυστυχισμένων  ανθρώπων  χωρίς  μέλ¬ 
λον  και  προοπτική  δεν  είναι  ανθρωπισμός.  Η  συσσώρευ¬ 
ση  σύγχρονων  σκλάβων  διαβιούντων  σε  άθλιες  συνθή¬ 
κες  με  όρους  επικερδείς  για  συνδικάτα  σύγχρονων  δουλε¬ 
μπόρων  δεν  είναι  ανθρωπισμός.  Ανθρωπισμός  είναι  να 
αντιμετωπιστεί  το  πρόβλημα  στη  ρίζα  του,  να  βοηθηθούν 
οι  άνθρωποι  αυτοί  στις  χώρες  τους  ή  να  τους  δοθεί  η  δυ¬ 
νατότητα  να  επιστρέφουν  στη  γη  τους  και  να  την  κάνουν 
να  ευημερήσει.  Ανθρωπισμός  είναι  να  δοθεί  σε  αυτές  τις 
χώρες  μόρφωση.  Ανθρωπισμός  είναι  να  αναπτυχθούν 
σε  αυτές  τις  χώρες  οι  τέχνες  και  οι  επιστήμες.  Ανθρωπι¬ 
σμός  είναι  να  εξελιχθούν  σε  αυτές  τις  χώρες  σύγχρονοι 
πολιτικοί  θεσμοί.  Ανθρωπισμός  είναι  να  μπορούν  να  ζή- 
σουν  οι  δυστυχισμένοι  αυτοί  άνθρωποι  στις  δικές  χώρες 
τους  με  αξιοπρέπεια.  Ο  ανθρωπισμός  βέβαια  προϋποθέ¬ 
τει  ηθική,  ανιδιοτέλεια,  αλτρουισμό,  ευγένεια,  καλλιέργεια. 
Προϋποθέτει  ανθρώπους  που  δεν  είναι  σκλάβοι  της 
ύλης.  Προϋποθέτει  πνευματικότητα.  Οι  άνθρωποι  όμως 
των  πλούσιων  δυτικών  χωρών  ...  (συνέχεια  στη  σελίδα  18) 

για  τον  πολιτισμό  και  την  ανάπτυξη  — , 


αιθήρ 

προόδου 

Περί  ανθρωπισμού  (συνέχεια  από  τη  σελίδα  17)  ...  είνΟΙ  ΤΤΟροδομίένΟΙ 

στην  ολική  τους  ψευτοευμάρεια.  Αποχαυνωμένοι  από  τα 
γυαλιστερά  υλικά  αγαθά  τους  ασκούνται  στον  ελεύθερο 
χρόνο  τους  σε  ανθρωπιστικές  κορώνες  δίνοντας  σωσίβι¬ 
α  και  λαστιχένιες  βάρκες.  Αντιμετωπίζουν  το  πρόβλημα 
χώνοντας  το  κεφάλι  τους  στην  άμμο. 

Εδώ  ακριβώς  βρίσκεται  ο  ρόλος  των  σύγχρονων  Ελλή¬ 
νων.  Αφού  ούτως  ή  άλλως  αντιμετωπίζουν  λόγω  θέσης 
άμεσα  το  πρόβλημα,  οφείλουν  άμεσα  να  δείξουν  και  τη 
λύση  του  προβλήματος.  Αύση  από  την  οποία,  όπως  και 
στο  παρελθόν,  θα  ωφελήσουν  και  θα  ωφεληθούν.  Τέτοια 
λύση  θα  μπορούσε  να  είναι  ένα  μακροχρόνιο  σχέδιο  α¬ 
στικής  ανοικοδόμησης  της  Ελλάδας.  Σχέδιο  που  θα  ωφε¬ 
λούσε  άμεσα  τη  χώρα,  θα  έδινε  λύση  στο  οικονομικό  της 
πρόβλημα,  θα  ωφελούσε  άμεσα  τους  υπάρχοντες  μετα¬ 
νάστες,  θα  λειτουργούσε  ως  πυλώνας  μόρφωσης  και 
εκπαίδευσης  τους  και  θα  αποτελούσε  πιλότο  μελλοντικής 
ανάπτυξης  των  χωρών  προέλευσης  τους.  Παράλληλα 
θα  έστρεφε  την  παγκόσμια  διπλωματία  σε  γαιοπολιτική 
οικονομικών  συνεργασιών  αμβλύνοντας  τις  πολεμικές 
αντιθέσεις.  Βάση  όλων  όμως  ο  πολιτισμός._  (δτκ) 

Περί  μέλλοντος  ιστορίας 

Η  ιστορία  ως  περιγραφή  συμβάντων  αναμφίβολα  επη¬ 
ρεάζεται  από  την  προσωπική  γωνία  προσέγγισης  του  εξι¬ 
στορούντο  τα  γεγονότα,  καθώς  η  έκταση,  ο  χρωματι¬ 
σμός,  η  σειρά  ακόμη  παράθεσης  περιγραφών  συνθέ¬ 
τουν  οπωσδήποτε  υποκειμενική  άποψη  και  του  πλέον  κα¬ 
λοπροαίρετου  ιστοριογράφου.  Η  υποκειμενική  αυτή 
άποψη  μάλιστα  δίαστέλλεταί  ...  (συνέχεια  στη  σελίδα  19) 

I —  για  τον  πολιτισμό  και  την  ανάπτυξη 


αιθήρ 

προόδου 


Περί  μέλλοντος  ιστορίας  (συνέχεια  από  τη  σελίδα  18)  ...  ΟΤΤ0  ΤΓ)  χρονί- 

κή  απόσταση  της  περιγραφής  με  το  συμβάν,  μετά  των 
αναλογών  πλεονεκτημάτων  και  μειονεκτημάτων  της.  Α¬ 
φού  λοιπόν  η  υποκειμενικότητα  είναι  αναπόφευκτη,  γίνε¬ 
ται  αναγκαία  η  σύνθεση.  Όσο  περισσότερες  ιστορικές 
απόψεις  συλλεχθούν,  με  όσο  το  δυνατόν  περισσότερα 
χαρακτηριστικά,  τόσο  κραταιότερη  είναι  η  συνισταμένη 
αντίληψη.  Η  αύξηση  της  χρονικής  απόστασης  δε,  προ¬ 
σθέτει  ευρύτητα  στο  πεδίο  ψηλάφησης  συμπερασμάτων. 

Προσωπική  μου  επιλογή  προσέγγισης  των  ιστορικών  γε¬ 
γονότων  είναι  η  αντιμετώπιση  τους  ως  πράξεις  ατόμων  ή 
ομάδων  ατόμων  εντός  μιας  ευρύτερης  ιστορικής  πραγ¬ 
ματικότητας:  την  πάλη  μεταξύ  δεσποτισμού  και  φιλελευθε¬ 
ρισμού.  Μια  διαρκή  σχέση  αντίρροπων  δυνάμεων  των 
ανθρώπινων  κοινωνιών  που  προσομοιάζει  της  σχέσης 
αρνητικού  και  θετικού  μαγνητικού  πόλου,  ως  προς  την 
κοινωνική  εξέλιξη  αναλόγως  με  την  κίνηση  των  φυσικών 
σωμάτων.  Στο  βαθμό  που  τα  μέλη  των  κοινωνικών  ομά¬ 
δων  είναι  φυσικά  πλάσματα  που  ζουν  σε  φυσικό  κόσμο, 
είναι  λογικό  οι  φυσικοί  νόμοι  να  φωτίζουν  την  κοινωνική 
νομοτέλεια  και  κατ’  επέκταση  την  ιστορική  αντίληψη.  Αν 
τώρα  ξενίσει  κάποιους  η  ενασχόληση  ενός  οικονομολό¬ 
γου  με  την  ιστορία,  θα  τους  αντιτείνω  απλώς  ότι  η  αποτε¬ 
λεσματική  μελέτη  των  σύγχρονων  οικονομικών  φαινομέ¬ 
νων  επιβάλει  βαθιά  ιστορική  γνώση.  Οπότε  αυτό  δεν  είναι 
ιδιωτική  πολυτέλεια  αλλά  επιστημονικό  καθήκον.  Όπως 
και  να  'χει  όμως  η  προσωπική  μου  ευχαρίστηση  είναι  τό¬ 
ση  που  κατανικά  τις  αμφιβολίες  επιστημονικής  χρησιμό¬ 
τητας  κόπου  που,  αν  μη  τι  άλλο,  πυκνώνει  την  εξ  αποδο¬ 
χής  ωφέλιμη  πληθώρα  ιστορικών  απόψεων.  Ο  ιστορικός 
πληθωρισμός  άλλωστε  ...  (συνέχεια  στη  σελίδα  20) 

για  τον  πολιτισμό  και  την  ανάπτυξη 


αιθήρ 

προόδου 


Περί  μέλλοντος  ιστορίας  (συνέχεια  από  τη  σελίδα  19)  ...  βλΟΤΤΤεί  0013- 

γκρίτως  λιγότερο  από  αυτόν  των  τιμών.  Η  αποδοχή  της 
σχέσης  δεσποτισμού  και  φιλελευθερισμού  εντοπίζεται 
στην  παρατήρηση  του  κοινωνικού  κυττάρου  της  οικογέ¬ 
νειας,  όπου  επιβολή  και  επιλογή  συνυπάρχουν  από  τις 
απαρχές  του  θεσμού.  Αυτή  η  συναντίρροπη  σχέση  επι¬ 
βολής  και  επιλογής  είναι  ο  πυρήνας  της  σχέσης  δεσποτι- 
σμού  και  φιλελευθερισμού  που  βλέπουμε  σε  όλες  τις  ορ¬ 
γανωμένες  κοινωνικές  μορφές,  ως  φυσική  αναγκαιότητα 
που  γέννησε  το  ζεύγος  δικαιώματος  και  υποχρέωσης, 
σχέση  που  αποτυπώθηκε  σε  κάθε  βήμα  εξέλιξης  της  κοι¬ 
νωνικής  οργάνωσης  μέχρι  την  κορωνίδα  του  ανθρώπι¬ 
νου  πολιτισμού,  τον  νόμο.  Η  ανθρώπινη  ιστορία  λοιπόν, 
γράφεται  κατά  τη  γνώμη  μου  διαρκώς  υποκείμενη  στη 
διαδραστική  πάλη  των  τάσεων  για  δεσποτισμό  ή  φιλελευ¬ 
θερισμό.  Έτσι  οι  πράξεις  των  ανθρώπων,  δηλαδή  τα  γε¬ 
γονότα,  ακολουθούν  μια  δυναμική  πορεία  αλληλεπιδρώ- 
ντων  επιλογών,  με  αίτιο  και  αποτέλεσμα.  Προσωπικό  μου 
μέλημα  λοιπόν  στην  ιστορική  προσέγγιση  είναι  η  διαρκής 
διάκριση  και  σύνδεση  του  ιστορικού  αιτίου  ενός  γεγονό¬ 
τος  με  το  ιστορικό  του  αποτέλεσμα. 

Προσωπική  μου  επιλογή  είναι  επίσης  η  σύνθεση  και  η  ε¬ 
παγωγή  των  συμπερασμάτων  να  γίνεται  σε  επίπεδο 
έθνους.  Αυτό  οφείλεται  στην  υποκειμενική  μου  αντίληψη 
ότι  πράξεις  ατόμων  ή  ομάδων  ατόμων  τελικά  διαστέλλο- 
νται  στο  μέγεθος  του  έθνους  που  ανήκουν.  Αντίστοιχα 
πράξεις  μεγάλων  κοινωνικών  συνθέσεων  τελικά  συστέλ¬ 
λονται  ομοίως  σε  εθνικό  επίπεδο.  Για  παράδειγμα  ο  πρώ¬ 
τος  παγκόσμιος  πόλεμος,  ένα  μείζον  γεγονός  που  αφο¬ 
ρά  τη  σύγκρουση  δύο  υπερεθνικών  σχηματισμών,  τελικά 
ερμηνεύεται  διαυγέστερα  ...  (συνέχεια  στη  σελίδα  21) 

—  για  τον  πολιτισμό  και  την  ανάπτυξη  -  - αιθήρ 

προόδου  1 

Περί  μέλλοντος  ιστορίας  (συνέχεια  από  τη  σελίδα  20)  ...  Ούζ  πράξεις 

εθνών.  Αυτή  μου  η  επιλογή  οφείλεται  στα  εξαγόμενα  μέ¬ 
χρι  τούδε  ιστορικά  συμπεράσματα.  Παρατήρησα  ότι  το 
ισχυρότερο  συμφέρον,  έναντι  όλων  των  άλλων  σε  συ- 
γκρουσιακές  συνθήκες,  ήταν  το  εθνικό.  Μπορεί  το  ιστορι¬ 
κό  αίτιο  να  διέφερε  κατά  περίσταση  αλλά  πάντα  ως  προς 
το  ιστορικό  αποτέλεσμα  υπερίσχυε  η  εξυπηρέτηση  του 
εθνικού  συμφέροντος.  Όποτε  η  εξυπηρέτηση  του  εθνικού 
συμφέροντος  επέβαλλε  βλάβη  του  οικογενειακού,  του  το¬ 
πικού  ή  του  κρατικού  ακόμη  αντίστοιχου,  υπερίσχυε  πά¬ 
ντα  το  πρώτο.  Όταν  μάλιστα  δεν  πληρούνταν  αυτή  η  θέ¬ 
ση  το  αποτέλεσμα  ήταν  αρνητικό.  Αναλογικά  υπερίσχυε 
επίσης  όποτε  επέβαλλε  βλάβη  ευρύτερου  συμφέροντος 
διακρατικής  ή  διεθνούς  θρησκευτικής,  ηπειρωτικής  ή  οι¬ 
κονομικής  συμμαχίας.  Αυτό  παρατηρήθηκε  ακόμα  και 
μέσα  σε  μονοκρατορίες  ή  αυτοκρατορίες  όπου  πάντα 
υπήρχε  κυρίαρχο  έθνος.  Ειδικά  για  τους  Έλληνες  μάλιστα 
η  ταύτιση  κράτους  και  Έθνους  συνταίριαξε  με  την  ευημε¬ 
ρία  τους. 

Βέβαια  ισχυροί  κοινωνικοί  νόμοι  ή  φαινόμενα  ασκούν  κο¬ 
λοσσιαία  επίδραση,  όπως  και  δυνατές  προσωπικότητες 
καθορίζουν  τις  συλλογικές  αποφάσεις,  αλλά  τελικά  ο  ορι¬ 
σμός  του  επιπέδου  σύνδεσης  του  αιτίου  με  το  αποτέλε¬ 
σμα  καθορίζει  τη  διαύγεια  του  ιστορικού  συμπεράσμα¬ 
τος.  Ισχύει  για  παράδειγμα  η  κοινωνική  διαπίστωση  ότι  το 
χρήμα  δεν  έχει  πατρίδα  και  ότι  το  διεθνές  κεφάλαιο  επη¬ 
ρεάζει  έναν  πόλεμο.  Όμως  το  αίτιο  του  πρώτου  παγκο¬ 
σμίου  πολέμου  δεν  ήταν  η  κερδοφορία  εταιρειών  αλλά  η 
ηγεσία  εθνών.  Το  ότι  τα  ποντίκια  αλλάζουν  κελάρι  όταν 
αυτό  πλημμυρήσει  δεν  σημαίνει  ότι  αυτά  ήταν  της  πλημ¬ 
μύρας  ΤΟ  αίτιο  ...  (συνέχεια  στη  σελίδα  22) 

για  τον  πολιτισμό  και  την  ανάπτυξη  — , 


αιθήρ 

προόδου 

Περί  μέλλοντος  ιστορίας  (συνέχεια  από  τη  σελίδα  21)  ...  ΪΟ  ΟΙΤΙΟ  ήϊθν 

ο  ανταγωνισμός  ισχυρών  εθνών  για  την  ενδυνάμωση 
τους.  Σίγουρα  άτομα  ή  εταιρείες  πλούτισαν  ή  πτώχευσαν 
και  πολύ  χρήμα  άλλαξε  χέρια,  αλλά  αυτό  ήταν  παράγω- 
γο  αποτέλεσμα.  Το  κύριο  ιστορικό  αποτέλεσμα  ήταν  η  α- 
ποδυνάμωση  των  ηττημένων  εθνών  και  η  κυριαρχία  των 
νικητών. 

Σε  τυχόν  αντιρρήσεις  που  αφορούν  τη  σύγχρονη  εποχή, 
θα  σημειώσω  απλώς  ότι  η  παρατήρηση  της  ιστορίας  α¬ 
παιτεί  ελάχιστη  χρονική  απόσταση.  Οι  σημερινοί 
άνθρωποι  ας  μη  βιάζονται  να  εξάγουν  ιστορικά  συμπε¬ 
ράσματα  για  το  παρόν  τους. 

Αυτή  ακριβώς  είναι  και  η  αξία  της  ιστορίας.  Η  μελέτη  της 
επιτρέπει  την  απόκτηση  γνώσης  με  πρακτική  αξία.  Ποιό 
όμως  είναι  το  κυρίαρχο  ιστορικό  αίτιο;  Δηλαδή  γιατί  οι 
άνθρωποι  πράττουν  όπως  πράττουν;  Μα  για  τη  βελτίω¬ 
ση  της  ζωής  τους  ή  πιο  σωστά  τη  βελτιστοποίηση  των 
όρων  ζωής  τους.  Να  ζουν  δηλαδή  όσο  μπορούν  καλύτε¬ 
ρα.  Το  ευ  ζην  είναι  η  πυρηνική  κινητήριος  δύναμη  της  ι¬ 
στορίας.  Το  αν  τα  καταφέρνουν  το  βλέπουμε  από  τα  αντί¬ 
στοιχα  ιστορικά  αποτελέσματα.  Εντοπίζουμε  έτσι  τον  τρό¬ 
πο  που  οι  άνθρωποι  αποτυγχάνουν  ή  πετυχαίνουν  στο 
σκοπό  τους.  Δηλαδή  μαθαίνουμε  από  τις  πράξεις  των 
προγόνων  μας. 

Αν  διαβάσουμε  σωστά  την  ιστορία,  μπορούμε  να  βελτιώ¬ 
σουμε  επαρκέστερα  τη  δική  μας  ζωή.  Το  δικό  μας  μέλλον. 
Τώρα  γράφουμε  την  ιστορία  του  μέλλοντος.  Όταν  το  μέλ¬ 
λον  μας  θα  είναι  ιστορία,  τότε  τα  συμπεράσματα  θα  είναι 
διαυγέστερα. _  (δνκ) 

